Source: https://www.bzk.ro/2018/04/ccr-analizeaza-sesizarile-depuse-de-pnl.html
Timestamp: 2018-06-22 12:57:56+00:00

Document:
CCR analizează sesizările depuse de PNL, USR și ICCJ la Legile Justiției. Reacția lui Iordache - Bazuka
Home / Fără categorie / CCR analizează sesizările depuse de PNL, USR și ICCJ la Legile Justiției. Reacția lui Iordache
CCR analizează sesizările depuse de PNL, USR și ICCJ la Legile Justiției. Reacția lui Iordache
Curtea Constituțională a României (CCR) discută, joi, despre sesizările făcute de Înalta Curte de Casație și Justiție, PNL și USR la modificările aduse Legilor Justiției.
Potrivit informaţiilor publicate pe site-ul CCR, pe ordinea de zi a şedinţei de plen de joi se află obiecţiile de neconstituţionalitate a Legii pentru modificarea şi completarea legilor nr. 304/2004 privind organizarea judiciară, 317/2004 privind organizarea şi funcţionarea Consiliului Superior al Magistraturii şi 303/2004 privind Statutul judecătorilor şi procurorilor, obiecţii formulate de un număr de 89 de deputaţi aparţinând Grupului parlamentar al Partidului Naţional Liberal şi Grupului parlamentar al Uniunii Salvaţi România, dar şi obiecţia de neconstituţionalitate a Legii pentru modificarea şi completarea Legii nr. 303/2004 privind Statutul judecătorilor şi procurorilor, obiecţie formulată de Secţiile Unite ale Înaltei Curţi de Casaţie şi Justiţie, informează Agerpres.
„Nu există niciun text regulamentar derogatoriu de la aceste norme regulamentare cu caracter imperativ. Mai mult, menţionăm că niciun obiectiv din cele prezentate în art. 1 al Hotărârii Parlamentului nr. 69/2017 privind constituirea Comisiei speciale comune a Camerei Deputaţilor şi Senatului pentru sistematizarea, unificarea şi asigurarea stabilităţii legislative în domeniul Justiţiei nu prevede competenţa acestei comisii de a dezbate şi adopta un raport cu privire la legea de modificare a Legii nr. 303/2004 în procedura de reexaminare. Suntem în situaţia încălcării evidente a principiului legalităţii derivat din (…) Constituţie, potrivit căruia ‘în România, respectarea Constituţiei, a supremaţiei sale şi a legilor este obligatorie”, deoarece dispoziţiile regulamentelor parlamentare au caracter infraconstituţional, fiind aplicabilă, de-a întregul, obligaţia constituţională evidenţiată anterior. Termenul de 3 zile între data distribuirii raportului şi data dezbaterilor (…) nu a fost respectat”, se spune în document.
„Faptul că Parlamentul a înfiinţat o Comisie comună a Camerei Deputaţilor şi Senatului pentru sistematizarea, unificarea şi asigurarea stabilităţii legislative în domeniul Justiţiei şi faptul că în această Comisie se dezbat legi de modificare şi completare a Legii nr. 303/2004, 304/2004 şi 317/2004 nu se poate constitui într-un argument pentru a justifica adoptarea de amendamente de corelare între dispoziţiile celor trei legi de modificare şi completare, corelările putând fi realizate numai cu dispoziţii din fondul activ al legislaţiei. Numai o astfel de interpretare poate să fie acceptată prin raportare la competenţa Curţii Constituţionale de a verifica constituţionalitatea legilor adoptate de Parlament (…). Or, în acest caz, respectarea de către Parlament a Constituţiei, a supremaţiei sale şi a legilor presupune raportarea la acele legi care sunt în vigoare, nu la acelea care nu au parcurs tot procesul legislativ, nefiind promulgate de preşedintele României”, se mai arată în document.
În sesizarea trimisă la CCR, Instanţa supremă susţine că prevederile art. I pct. 57, art. 42 alin. (2) din legea criticată încalcă dispoziţiile art. 1 alin. (5), art. 41 alin. (1), precum şi art. 125 din Constituţia României, în sensul că noţiunea de „inapt”, ce nu este definită în contextul unei evaluări specifice activităţii desfăşurate de judecător sau procuror, ar putea afecta nu doar dreptul la exercitarea funcţiei de judecător sau procuror, ci şi exercitarea dreptului la muncă, corespunzător pregătirii profesionale a acestuia.
De asemenea, ÎCCJ mai arată în sesizare că dispoziţiile art. I pct. 152, cu referire la art. 96 alin. (3) şi alin. (8) teza I sunt contrare art. 1 alin. (5) din Constituţie, „prin conţinutul lor neclar şi confuz”.
În opinia judecătorilor, aceste prevederi sunt o derogare de la dispoziţiile art. 52 alin. (3) din Constituţie, care asigură un echilibru perfect între necesitatea asigurării cadrului legal şi instituţional al funcţionării unei justiţii independente – ca premisă fundamentală a existenţei statului de drept şi democratic – şi drepturile persoanei care a avut de suferit în urma săvârşirii unei erori judiciare, „instituind în sarcina magistraţilor o răspundere materială ce depăşeşte graniţele trasate de acest articol”.
Instanţa supremă consideră că formulările „încălcarea drepturilor fundamentale absolute” şi „drepturile şi libertăţile fundamentale ale persoanei”, care au fost raportate din perspectiva tehnicii legislative folosite la noţiunea de eroare judiciară, „sunt de aşa natură încât, pe de-o parte, creează confuzii cu privire la sfera examinării acestora în condiţiile unei situaţii concrete, iar, pe de altă parte, nu sunt previzibile”.
Preşedintele Comisiei parlamentare speciale pentru legile Justiţiei, Florin Iordache, a declarat joi că el crede că CCR va respinge cele trei sesizări pe legile Justiţiei, informează Agerpres.
„Am avut astăzi prima întâlnire a comisiei noastre. De ce acum? Pentru că în spaţiul public, atâta timp cât au fost în dezbatere legile Justiţiei, se amestecau subiectele. Permanent se spunea în spaţiul public că legile Justiţiei vizează o anumită cazuistică penală, că prin legile Justiţiei cei care încalcă într-un fel sau altul Codul penal vor scăpa şi aşa mai departe. Am aşteptat ca legile Justiţiei astăzi, eu cred că Curtea Constituţională va respinge cele trei sesizări pe care le-a primit de la Înalta Curte şi de la grupurile parlamentare, astfel încât legile Justiţiei să meargă începând de astăzi la preşedinte să fie promulgate”, a spus Iordache la Palatul Parlamentului.
LICK AICI pentru a instala GRATUIT aplicația Știrile ProTV pentru telefoane Android și iPhone!
CCR analizează sesizările depuse de PNL, USR și ICCJ la Legile Justiției. Reacția lui Iordache Reviewed by Azienda Online on April 19, 2018 Rating: 5

References: ICCJ 
 CCR 
 ICCJ 

CCR 
 ICCJ 
 CCR 

CCR 
 ICCJ